OpenLLM-France/wikimedia huggingface dataset:
# Molí d'en Bosch

El Molí d'en Bosch és una obra de Riells i Viabrea (Selva) inclosa a l'Inventari del Patrimoni Arquitectònic de Catalunya.

## Descripció

Molí fariner, situat als afores del nucli urbà de Breda, al costat de la Riera de Breda, on s'hi arriba prenent un trencall que hi ha al costat esquerre, abans de trobar el trencall que porta a Can Bosc, a la carretera Breda-Riells. L'edifici però, es troba al terme municipal de Riells i Viabrea.
L'edifici, en desús i en avançat estat de degradació (no té teulada, cosa que comporta una degradació de l'edifici), presenta una estructura en forma d'L, i consta de planta baixa i pis. Totes les obertures, tant les portes de la planta baixa com les finestres del pis, són en arc de llinda (excepte el portal de la planta baixa que es troba just al costat de l'angle de l'estructura en forma d'L, formant part del costat llarg d'aquesta estructura, que té arc rebaixat). Algunes de les obertures estan protegides per reixes de ferro forjat. Algunes obertures, quan l'edifici es va abandonar, van ser tapades amb maons.
Les façanes de l'edifici, estan arrebossades, tot i que la deixadesa de l'edifici deixa veure els brancals i les llindes d'algunes obertures, que estan fetes de maons disposats en sardinell.
A la part posterior del molí, hi ha la impressionant bassa, feta de maons. L'aigua hi arribava a través d'un rec que recollia l'aigua de la Riera de Breda, i entrava a l'interior del molí a través de dues obertures en arc de mig punt.
Al davant del molí, hi ha una petita construcció també sense teulada i en procés de degradació, amb les obertures en arc de llinda.
El Molí d'en Bosch apareix documentat al Registre de planejament urbanístic de Catalunya
Es pot trobar localitzat al mapa: "Les ruïnes del Montseny".

## Referències

* 1 2 3 4 5 «Molí d'en Bosch». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2017].
* ↑ «Registre de planejament urbanístic de Catalunya». [Consulta: 30 gener 2021].
* ↑ «Les ruïnes del Montsent». [Consulta: 7 febrer 2021].
# Francesc Cortés i Juncosa

Francesc Cortés i Juncosa (Terrassa, 29 de març de 1983), conegut com a Quico Cortés (Terrassa, Catalunya 1983), és un jugador d'hoquei sobre herba català, guanyador d'una medalla olímpica.
Membre del Club Egara de la ciutat de Terrassa, va participar, als 25 anys, en els Jocs Olímpics d'Estiu de 2008 realitzats a Pequín (República Popular de la Xina), on va aconseguir guanyar la medalla de plata en la competició masculina d'hoquei sobre herba.
Al llarg de la seva carrera ha guanyat una medalla en el Campionat del Món d'hoquei sobre herba; dues en el Campionat d'Europa, una d'elles d'or; una altra en el Champions Trohpy així com en la Champions Challenge.
# Suràjevka

Suràjevka (en rus: Суражевка) és un poble del krai de Primórie, a l'Extrem Orient de Rússia, que en el cens del 2010 tenia 1.944 habitants.

## Referències

* ↑ «Артёмовский городской округ».
# Rupert Grint

Rupert Alexander Lloyd Grint (Hertfordshire, Anglaterra, 24 d'agost del 1988) és un actor de cinema anglès, conegut pel seu paper de Ron Weasley en la saga de pel·lícules Harry Potter, basada en la sèrie de novel·les homònima de l'escriptora J. K. Rowling.

## Biografia

Grint només havia actuat en obres escolars abans de saltar a la pantalla gran com al millor amic de Harry Potter. Estava davant la televisió quan va veure els anuncis sobre les audicions; llavors van decidir, ell i la seva mare, enviar una foto i una carta. En no rebre cap resposta, Rupert va enviar un vídeo en el qual cantava un rap sobre per què havia d'interpretar Ron Weasley, i va funcionar. En paraules de Rupert: "La veritat és que mai vaig creure ser triat, el vídeo que vaig enviar era solament una broma". Després de filmar Harry Potter i la pedra filosofal, Rupert va interpretar a un petit geni científic, en la petita pel·lícula Thunderpants.
Té quatre germans més joves: James, Georgina, Samantha i Charlotte. Els seus pares són Jo, mestressa i Nigel Grint, venedor d'automòbils.

## Filmografia
### Cinema

| Any | Pel·lícula | Personatge |
| 2001 | Harry Potter i la pedra filosofal | Ron Weasley |
| 2002 | Thunderpants | Alan A.Allen |
| 2002 | Harry Potter i la cambra secreta | Ron Weasley |
| 2004 | Harry Potter i el pres d'Azkaban | Ron Weasley |
| 2005 | Harry Potter i el calze de foc | Ron Weasley |
| 2006 | Driving Lessons | Ben Marshall |
| 2007 | Harry Potter i l'Orde del Fènix | Ron Weasley |
| 2009 | Harry Potter i el misteri del príncep | Ron Weasley |
| 2010 | Harry Potter i les relíquies de la Mort - Part 1 | Ron Weasley |
| 2011 | Harry Potter i les relíquies de la Mort - Part 2 | Ron Weasley |
| 2012 | Into the White | Robert Smith |

## Referències

* ↑ «Rupert Grint» (en anglès). IMDb. [Consulta: 8 maig 2019].
# Sander Karu

Kandlemees Sander Karu (Elva, 7 de març de 1959) és un citariste estonià, especialitzat en la interpretació de música tradicional estoniana. De 1993 ençà s'especialitzà en administració i direcció d'empreses, un tema sobre el qual ha publicat diversos manuals.

## Bibliografia

* amb Toomas Haldma: 1999. Kuluarvestuse süsteemi loomine ettevõttes. Lk.192. ISBN 9985-60-575-6
* amb Raili Kuusik i Kertu Lääts: 2010. 70 kulude juhtimise ja arvestuse ülesannet. Lk 47; ISBN 978-9985-9910-5-3
* 2008. Amortisatsioonikulu (kulumi) arvestuse käsiraamat. Lk 42; ISBN 978-9985-9910-1-5
* 2008. Kulude juhtimine ja arvestus tulemuslikkusele suunatud organisatsioonis, I osa. Lk 336; ISBN 978-9985-9213-9-5, ISBN 978-9985-9910-0-8
* Karu, Sander jt, 2007. Eelarvejuhendi koostamine kohalikele omavalitsustele, riigiasutustele, äriühingutele. Lk 322, ISBN 978-9985-9213-8-8
* Karu, Sander, Zirnask, Villu. 2004. Eelarvestamine - üks strateegilise controllingu juurutamise eeldusi organisatsioonis. Lk 352; ISBN 9985-9213-6-4
* Karu, Sander. 2002. Juhtimise võlu ja valu. II osa Eesti tippjuhtide mõtteid oma tööst. Lk 312; ISBN 9985-9213-4-8
* Karu, Sander. 2001. Juhtimise võlu ja valu. I osa Eesti tippjuhtide mõtteid oma tööst. Lk 344; ISBN 9985-9213-3-X
* Karu, Sander, Zirnask, Villu. 2001. Rahakäibe juhtimine II osa. Lk 256. ISBN 9985-9213-2-1
* Karu, Sander. 2000. Rahakäibe juhtimine I osa. Lk. 240. ISBN 9985-9213-1-3
* Karu, Sander jt. Müügikäsiraamat. Tallinn Äripäeva Kirjastuse 1999/2000
* Haldma, Toomas; Karu, Sander. 1999. Kuluarvestuse süsteemi loomine ettevõttes. Lk.192. ISBN 9985-60-575-6

## Referències

* ↑ «OLE TEADLIK I Koroonaviirus viis Sander Karu finantskoolitused ja raamatupidamise koolitused e-õppesse» (en estonià). Good News, 19-03-2020. [Consulta: 30 març 2021].
# Chubby Checker

Ernest Evans (Spring Gully (Carolina del Sud), 3 d'octubre de 1941), més conegut com a Chubby Checker, és un cantant estatunidenc, considerat per a molts com el «Rei del Twist». Va néixer a Spring Gully (Carolina del Sud) i va formar-se a Pensilvania; va estudiar en el South Philadelphia High School juntament amb Frankie Avalon i Fabian Forte. La dona de Dick Clark, director d'American Bandstand), va suggerir el nom de Chubby Checker com a joc de paraules en al·lusió afectuosa al músic Fats Domino. El 1964 va casar-se amb Catharina Lodders, qui va ser Miss Món l'any 1962.

## Referències

* ↑ «Chubby Checker», 11-11-1958. [Consulta: 18 agost 2015].
# Molí d'en Boscà

El Molí d'en Boscà és una obra de Sant Hilari Sacalm (Selva) inclosa a l'Inventari del Patrimoni Arquitectònic de Catalunya.

## Descripció

Antic molí, situat al costat de la riera d'Osor, poc abans del Km 17 de la carretera que va de Sant Hilari Sacalm a Osor (cal afagar un trencall, que porta a la riera i al molí).
L'edifici consta de planta baixa i pis, i està cobert per una teulada a doble vessant d'uralita.
En l'edifici, la part industrial és la part més pròxima a la riera, i l'habitatge recentment ha estat rehabilitat com a habitatge. Totes les obertures són en arc de llinda, voltejades de maons, excepte un portal en arc de mig punt. Els murs són de maçoneria. A la part industrial, hi ha una llinda amb la data 1826 i un relleu d'una creu. (18 + 26).

## Història

El molí s'esmenta en documents dels anys 1480 i 1562. L'edifici actual, però, fou refet el 1826 tal com s'indica a la inscrició en una llinda.

## Referències

* 1 2 3 4 «Molí d'en Boscà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Surzur

Surzur (en bretó Surzhur) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 3.171 habitants. A l'inici del curs 2010 el 12,3% dels alumnes del municipi eren matriculats a la primària bilingüe.

## Geografia

El municipi està situat entre:
* La península de Rhuys al sud-oest amb Sarzeau;
* El riu Pénerf al sud, amb Le Tour-du-Parc (sud-oest), Damgan (Sud-est), d'Ambon (Est);
* El golf de Morbihan a l'est amb Saint-Armel, Le Hézo, Noyalo i Theix;
* Al nord amb La Trinité-Surzur i Lauzach.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.492 | 1.461 | 1.452 | 1.658 | 2.081 | 2.434 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Marcel Le Nevé | Divers gauche |

## Referències

* ↑ (francès) Ofis ar Brezhoneg: Enseignement bilingue
# Llista de reis de Ruanda

Aquesta pàgina conté una llista de reis (Mwami, en singular Aba) de Ruanda. Vegeu també President de Ruanda, per a una llista de governants de la República. Cal fer notar que l'única prova de l'existència dels monarques antics prové de fonts històriques orals. Alguns historiadors els consideren purament mitològics. Fins i tot si van existir, cal considerar les dates com a aproximacions.

## Reis de Ruanda
### Primera Dinastia

* Gihanga I: 1081 - 1114
* Kanyarwanda I Gahima I: 1114 - 1147
* Yuhi I 1147- 1180
* Ndahiro I: 1246 - 1279
* Nsoro Samukondo: 1279 - 1312
* Ruganzu I: 1312 - 1345
* Cyirima I: 1345 - 1378

### Segona Dinastia

* Kigeri I: 1378 - 1418
* Mibabwe I: 1418 - 1444
* Yuhi II: 1444 - 1477
* Ndahiro II: 1477 - 1510

### Tercera Dinastia

* Ruganzu II: 1510 - 1543
* Mutara I: 1543 - 1576
* Kigeri II: 1576 - 1609
* Mibambwe II: 1609 - 1642
* Yuhi III: 1642 - 1675
* Karemeera:
* Cyirima II: 1675 -1708
* Kigeri III: 1708 - 1741
* Mibabwe III: 1741 - 1746
* Yuhi IV: 1746 - 1802
* Mutara II: 1802 - 1853
* Kigeri IV: 1853 - 1895
* Mibambwe IV: 1895 - novembre de 1896
* Yuhi V: Novembre 1896 - 12 de novembre de 1931
* Mutara III: 12 de novembre de 1931 - 25 de juliol de 1959
* Kigeri V: 25 de juliol de 1959 - 28 de gener de 1961

## Referències

* ↑ Randall Fegley A History of Rwandan Identity and Trauma: The Mythmakers' Victims, p. 5-6

## Enllaços externs

* Llista de reis de Ruanda Arxivat 2006-02-23 a Wayback Machine. (anglès)
# Gurdwara Guru Nanak Darbar de Dubai

La Gurdwara Guru Nanak Darbar de Dubai, el sikhisme en els Emirats Àrabs Units, té al voltant de 50.000 seguidors, la majoria d'ells són ciutadans sikhs, que resideixen en els emirats, la major part d'ells es troben en l'Emirat islàmic de Dubai, i són persones procedents de la regió del Panjab, una regió que es troba en el país de l'Índia. Hi ha també un petit nombre de sikhs pakistanesos.
A Dubai, hi ha una gurdwara sikh, que serveix a uns 10.000 fidels. En juny de 2010, els fonaments de l'edifici, van ser col·locats per fer possible la construcció del temple Guru Nanak Darbar de Dubai. La construcció ha tingut una despesa de 20 milions de dòlars americans, la gurdwara es troba en la localitat de Jebel Alí, una ciutat que està situada en l'emirat islàmic de Dubai, i aquesta gurdwara serà el primer temple sikh oficial en tota l'àrea del Golf Pèrsic. La missió del temple, és satisfer les necessitats espirituals de la comunitat sikh local. Una àrea de 25.400 peus quadrats (2.360 metres quadrats) de terreny, va ser donada amablement, pel Xeic Muhammad bin Rashid Al Maktum, per fer possible la construcció de l'edifici.
Un empresari, i un membre de la comunitat sikh local que va proposar la construcció de la gurdwara, va comentar que:
"El meu somni és fer del temple Guru Nanak Darbar, el segon millor temple sikh del Món, després del Harmandir Sahib, el Temple Daurat de la ciutat santa de Amritsar."
El temple Guru Nanak Darbar, està basat en el Harmandir Sahib, el Temple Daurat d'Amritsar, i en la gurdwara de Southall, a Londres, Anglaterra. L'interior del temple Guru Nanak Darbar de Dubai, ha estat dissenyat pel dissenyador d'interiors Paul Bishop. A més d'un gran saló d'oració cobert de catifa, hi ha 3 sales més petites per a funcions privades, una sala de meditació, una biblioteca, i un ampli langar o menjador comunitari. La moderna cuina, pot servir menjar, als més de 10.000 fidels que venen a resar a la gurdwara cada divendres.
Per desenvolupar els valors religiosos, entre la següent generació de joves, durant els dissabtes, es duen a terme en el temple lliçons especials de tres hores, on s'ensenya als nens la llengua panjabi, i com han de comportar-se en els llocs d'adoració.

## Referències

* ↑ «Sikhs in Dubai Sikhs in Dubai». Arxivat de l'original el 2010-11-19. [Consulta: 20 agost 2017].
* ↑ «First 'official' gurdwara in Dubai - The Times of India». Arxivat de l'original el 2011-08-11. [Consulta: 20 agost 2017].
* ↑ $20 mn Dubai gurudwara first in Gulf - IndiaPost
* 1 2 https://in.news.yahoo.com/dubais-grand-gurdwara-brings-religion-tradition-alive-style-082455321.html

## Enllaços externs

* www.gurdwaradubai.com/ (anglès)
# Chuathbaluk

Chuathbaluk és una població dels Estats Units a l'estat d'Alaska. Segons el cens del 2007 tenia 119 habitants.

## Demografia

Segons el cens del 2000, Chuathbaluk tenia 119 habitants, 33 habitatges, i 23 famílies La densitat de població era de 13,1 habitants/km².
Dels 33 habitatges en un 45,5% hi vivien nens de menys de 18 anys, en un 30,3% hi vivien parelles casades, en un 27,3% dones solteres, i en un 27,3% no eren unitats familiars. En el 21,2% dels habitatges hi vivien persones soles el 3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,61 i el nombre mitjà de persones que vivien en cada família era de 4,21.
Per edats la població es repartia de la següent manera: un 42,9% tenia menys de 18 anys, un 8,4% entre 18 i 24, un 28,6% entre 25 i 44, un 16% de 45 a 60 i un 4,2% 65 anys o més.
L'edat mediana era de 23 anys. Per cada 100 dones hi havia 91,9 homes. Per cada 100 dones de 18 o més anys hi havia 106,1 homes.
La renda mediana per habitatge era de 34.286 $ i la renda mediana per família de 34.167 $. Els homes tenien una renda mediana de 46.250 $ mentre que les dones 28.750 $. La renda per capita de la població era de 10.100 $. Aproximadament el 16,7% de les famílies i el 24,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Chuathbaluk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 15 juliol 2010].
* ↑ «Geographic Comparison Table- Chuathbaluk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 15 juliol 2010].
# Francisco Rojas

Francisco Rojas (Santiago de Xile, 22 de juliol de 1972) és un futbolista xilè que juga com a defensa. Va començar a destacar al Deportes La Serena del seu país natal per fitxar posteriorment pel Colo-Colo, on va agafar rellevància internacional. També va jugar al CD Tenerife de la lliga espanyola i a l'Sturm Graz de l'austríaca. Amb la selecció del seu país va ser 31 ocasions internacional. Va formar del combinat de Xile que va acudir al Mundial de França de 1998 i a la Copa Amèrica de 1999.

## Referències

* ↑ Francisco Rojas a National-Football-Teams.com (anglès)
* ↑ Mundialistas chilenos
# Strange Frontier

Strange Frontier és el segon àlbum d'estudi del músic anglès Roger Taylor. Aquest disc inclou dues versions (una de Bob Dylan l'altre de Bruce Springsteen) i té un so més dur que el primer àlbum. Un cop més Taylor canta i toca la majoria dels instruments (bateria, Teclats, Baix i guitarra). Hi ha petites intervencions del productor David Richars (sintetitzadors i piano), Rick Parfitt membre de Status Quo a la guitarra, John Deacon membre de Queen al baix i mixer, Brian May membre de Queen a la guitarra a "Man on Fire" i Freddie Mercury (teclats addicionals i s'especula que al tema "Killing Time" fa la segona veu).
Diversos elements musicals de la cançó "I Cry for You" (Love, Hope and Confusion)" (la màquina bateria, harmonies, cors i alguns arranjament) serien reutilitzats pel tema de Queen Radio Ga Ga, editada aquell mateix any.

## Llista de cançons
### Cara A

* "Strange Frontier" (Taylor) – 4:16
* "Beautiful Dreams" (Taylor) – 4:23
* "Man on Fire" (Taylor) – 4:05
* "Racing in the Street" (Bruce Springsteen) – 4:28
* "Masters of War" (Bob Dylan) – 3:51

### Cara B

* "Killing Time" (Taylor) – 4:58
* "Abandonfire" (Taylor, David Richards) – 4:12
* "Young Love" (Taylor) – 3:22
* "It's an Illusion" (Taylor, Rick Parfitt) – 4:03
* "I Cry for You (Love, Hope and Confusion)" (Taylor, David Richards) – 4:16

## Senzills

* Man on Fire
* Strange Frontier
* Beautiful Dreams

## Rànquings de vendes
### Àlbum

| 1984 | Posició |
| | 30 |

### Senzills

Senzill Man On Fire
| 1984 | Posició |
| | 66 |
Senzill Strange Frontier
| 1984 | Posició |
| | 98 |
# Rüdenhausen

Rüdenhausen és un municipi situat al districte de Kitzingen, a l'estat federat de Baviera (Alemanya), amb una població a finals de 2016 d'uns 874 habitants.
Està situat al nord-oest de l'estat, a la regió de Baixa Francònia, prop de la riba del riu Main —un dels principals afluents del Rin— i de la frontera amb l'estat de Baden-Württemberg.

## Referències

* ↑ Citypopulation.de Estadístiques del districte de Kitzingen. Consultat el 26 de juny de 2018
* ↑ «Lloc web oficial districte de Kitzingen(Ruedenhausen)». [Consulta: 17 maig 2019].
# Manizales

Manizales és la capital del departament de Caldas. És una ciutat situada al centre-occident de Colòmbia, ubicada a la Serralada Central, prop del Nevado del Ruiz. Forma part de l'anomenada Regió paisa i del que es coneix com a Triangle d'or. La seva població és de 386.931 habitants aproximadament, d'acord amb les projeccions demogràfiques oficials per a l'any 2009. Forma part, amb Risaralda, Quindio el Norte del Valle i el Suooeste Antioqueño de l'anomenat Eix cafeter colombià.
Fundada el 1849 per colons d'Antioquia, avui és una ciutat amb gran activitat econòmica, industrial, cultural i turística. Igualment destaca per la seva activitat cultural, on ressalta la seva Fira anual, el Festival Internacional de Teatre i nombrosos espectacles i convencions.
Manizales és coneguda també com la "Ciutat de les portes obertes". Un altre nom que també rep és Manizales de l'ànima, per causa d'un pasdoble taurí que duu el seu nom.

## Referències

* ↑ Resultados generales Manizales
* ↑ «Turismo». Embajada de Colombia en Peru. Arxivat de l'original el 2009-05-05. [Consulta: 24 abril 2009].
* ↑ «Tierra paisa». Diario Página 12. [Consulta: 24 abril 2009].
# Christoph Rheineck

Christoph Rheineck (Memmingen, 1 de novembre de 1748 - Memmingen, 29 de juliol de 1797) fou un compositor alemany.
En un principi es dedicà al comerç a Sankt-Gallen i a Lucerna, però després es dedicà a la composició, havent recollit molts aplaudiments, a França principalment. A Lió estrenà la seva òpera L'amant statue o Le nouveau Pygmalion (1774), i va compondre una altra òpera titulada Rinaldo, estrenada el 1779. També és autor de diversos lieders.

## Bibliografia

* Enciclopèdia Espasa, vol. 51, pàg. 237. (ISBN-84-239-4551-0)
# Molí de Més Amunt

El Molí de Més Amunt és una obra de la Molsosa (Solsonès) inclosa a l'Inventari del Patrimoni Arquitectònic de Catalunya.

## Descripció

Edifici d'una sola planta coberta amb volta de canó (6 metres per 4 metres). Sembla una construcció antiga reconstruïda en 1774 segons es llegeix a la llinda de la porta. Esculpit es llegeix sobre la pedra: "Moli fet lo ani 1774 fet per cauma puixpelat a isidro garriga mestre de cazas gqsus (Jesus) i Maria cian en mi".
A l'interior s'hi veu bona part del parament de les moles i pel darrere la bassa amb un curiós cacau.

## Referències

* 1 2 «Molí de Més Amunt». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 juny 2020].
# Grafia clàssica de l'occità

Es coneix com a grafia clàssica el sistema d'escriptura de l'occità més antic i tradicional i el més utilitzat actualment en el conjunt d'Occitània. La grafia clàssica, que data de més de mil anys enrere, serveix de base a la norma clàssica apareguda el 1935.

## Termes

La grafia clàssica es distingeix d'altres sistemes d'escriptura de l'occità com la grafia mistralenca, la grafia de l'Escola del Po i la grafia bonaudiana. Les altres grafies es basen sovint en les regles gràfiques del francès, mentre que la grafia clàssica és autònoma i autòctona.
La grafia clàssica engloba un conjunt de pràctiques d'escriptura relativament coetànies. En aquesta nebulosa d'usos de la grafia clàssica, cal distingir-hi:
* La grafia històrica, tradicional i autòctona de l'occità, des dels primers escrits de la llengua (cap a l'any 1000) i abans de la codificació de 1935.
* La forma codificada de la grafia, o ortografia, apareguda entre 1935 i 1937 amb la Gramatica occitana segon los parlars lengadocians de Loís Alibèrt i assumida després per l'Institut d'Estudis Occitans (a partir de 1945) i pel Consell de la Llengua Occitana (a partir de 1996-1997).
** Observació: L'ortografia clàssica forma part de la norma clàssica; l'altra part, la constitueix la norma oral.
* Diverses formes no codificades, o cacografies, diferents de l'ortografia. Les cacografies poden venir donades o bé pels errors involuntaris dels usuaris (terrenh* en lloc de terren), o bé per certes pràctiques volgudament contràries a l'ortografia (càntan* o cànton* en lloc de cantan), o bé per formes ortogràfiques abandonades (realizar, que va passar a realisar* i després altre cop a realizar, consí* que ha passat actualment a cossí).
Per designar la grafia clàssica, s'han proposat altres sinònims, que són menys exactes, tanmateix:
* Grafia alibertina es refereix a l'obra de codificació d'Alibèrt, però la grafia clàssica existia ja molt abans Alibèrt.
* Grafia occitana implica que la grafia clàssica seria més "occitana" que altres grafies de l'occità, per bé que les altres grafies serveixen també per escriure l'occità i, per tant, són també "grafies occitanes".
* Grafia normalitzada és un terme força inadequat, ja que la grafia clàssica, al costat de l'ús normalitzat (l'ortografia), té també usos no normalitzats (no codificats). A més a més, les grafies concurrents (mistralenca, bonaudiana, de l'Escola del Po) tenen igualment usos normalitzats i non normalitzats.

## Vegeu també

* Occità
* Norma clàssica
* Alfabet occità
* Pronúncia de l'occità
* Consell de la Llenga Occitana
* Institut d'Estudis Occitans
* Loís Alibèrt
* Gramatica occitana segon los parlars lengadocians
* Lingüística